
5 दिसंबर, 2025 
नई दिल्‍ली 
प्रेस विज्ञप्ति
इन्‍फ्रास्‍ट्रक्‍चर वित्तपोषन को बढ़ावा देने के लिए 15 साल की अवधि के लिए सबसे कम लागत पर:  आईआईएफसीएल ने 5 गुना अधिक सदस्‍यता   के साथ  500 मिलियन अमेरिकी डॉलर के बाह्य वाणिज्यिक ऋण (इसीबी) का  शुभारंभ  किया ।
इंडिया इन्‍फ्रास्‍ट्रक्‍चर फाइनेंस कंपनी लिमिटेड(आईआईएफसीएल) ने बाह्य वाणिज्यिक ऋण  के माध्यम से 500 मिलियन अमेरिकी डॉलर तक की राशि  जुटाने की अपनी योजना को आगे बढ़ाया है। इस प्रक्रिया में उसे बहुपक्षीय निवेश गारंटी एजेंसी ,जो विश्व बैंक समूह का सदस्य है,से समर्थन प्राप्त हुआ। यह सुविधा मुख्य रूप से भारत की महत्वपूर्ण इन्‍फ्रास्‍ट्रक्‍चर(अवसंरचना)  परियोजनाओं को वित्तपोषित करने हेतु लक्षित है। यह  बाह्य वाणिज्यिक ऋण (इसीबी) से आईआईएफसीएल को लंबी-अवधि के लिए अवसंरचना परियोजनाओं  में वित्त प्रवाह सुनिश्चित करने में सहायता करेगा। इस संरचना से आईआईएफसीएल अपने ऋण पोर्टफोलियो को परिवर्तनीय ब्याज दर के अनुरूप ढाल सकेगा, जिससे स्थिर ब्याज दर वाले बॉण्डस से होने वाले जोखिम कम होंगें।    
आईआईएफसीएल के उप प्रबंध निदेशक , श्री पलाश श्रीवास्तव ने कहा: 
“वैश्विक ऋणदाताओं  से प्राप्त  यह अत्यधिक सकारात्मक प्रतिक्रिया भारत की विकास यात्रा पर उनके विश्वास को दर्शाती है , विशेषकर देश के इन्‍फ्रास्‍ट्रक्‍चर क्षेत्र के निरंतर विस्तार में। यह उपलब्धि न सिर्फ़ आईआईएफसीएल की प्राथमिकता वाली परियोजनाओं  में दीर्घकालीन अंतर्राष्ट्रीय पूंजी लगाने की क्षमता को मज़बूत करती है, बल्कि अन्य  संस्थानों के लिए भी वैश्विक निधि (फंडिंग)  स्रोतों  तक पहुँच बनाने में सहायक सिद्ध होगी। हम अपने अंशधारकों  तथा  सरकार के  निरंतर सहयोग  के प्रति  आभारी  हैं।  ”
इस पहल में  बहुपक्षीय निवेश गारंटी एजेंसी (मीगा) के राज्य-स्वामित्व वाली संस्था (एनएचएफओ –एसओइ )द्वारा वित्तीय दायित्वों के अनुपालन न किए जाने के कार्यक्रम  के अंतर्गत एक विशेष  गारंटी उत्पाद की संरचना की गई। बहुपक्षीय निवेश गारंटी एजेंसी (मीगा ) ने तब से इस कार्यक्रम  के तहत अपनी गारंटी को 500 मिलियन अमेरिकी डॉलर  तक बढ़ाने के लिए सैद्धांतिक रूप से स्वीकृति प्रदान कर दी है। इस स्वीकृति से आईआईएफसीएल भारत सरकार की गारंटी के बिना अंतर्राष्ट्रीय संसाधनों से निजी पूँजी जुटा सकेगी। यह राशि, जो कि 500 मिलियन अमेरिकी डॉलर है , लगभग 2.5 बिलियन अमेरिकी डॉलर की प्रस्तावित बड़ी योजना का प्रारंभिक चरण है। 
बाह्य वाणिज्यिक उधार (ईसीबी) की अवधि 15 वर्ष की होगी। इस व्यवस्था के तहत, एमआईजीए मूलधन और भविष्य के ब्याज पर 95% तक कवरेज प्रदान करेगा और इसमें अंतर्निहित हेजिंग संरचना का भी समावेश होगा। पहली किश्त का वित्तीय समापन इसी तिमाही में होने का लक्ष्य है।
आईआईएफसीएल को आरएफपी प्रक्रिया के तहत जबरदस्त प्रतिक्रिया मिली, जिसमें प्रस्तावित 500 मिलियन अमेरिकी डॉलर की सुविधा से लगभग पांच गुना राशि की बोलियां 12 अग्रणी अंतरराष्ट्रीय बैंकों द्वारा विभिन्न मुद्राओं (यूएसडी, यूरो और जेपीवाई) में प्रस्तुत की गईं। प्रमुख प्रतिभागियों में सिटी बैंक, जेपी मॉर्गन, स्टैंडर्ड चार्टर्ड, एचएसबीसी, सोसाइटी जेनरल, एसएमबीसी, क्रेडिट एग्रीकोल-कॉर्पोरेट एंड इन्वेस्टमेंट बैंक, बीएनपी पारिबा, एमयूएफजी, कॉमर्जबैंक, बीबीवीए और ड्यूश बैंक शामिल हैं।

